Document ID: 32012R0129

IZVEDBENA UREDBA KOMISIJE (EU) št. 129/2012
z dne 13. februarja 2012
o odobritvi manjših sprememb specifikacije za ime, registrirano v registru zaščitenih označb porekla in zaščitenih geografskih označb (Queso Manchego (ZOP))
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti drugega stavka člena 9(2) Uredbe,
ob upoštevanju naslednjega:
(1)
V skladu s prvim pododstavkom člena 9(1) in členom 17(2) Uredbe (ES) št. 510/2006 je Komisija preučila vlogo Španije za odobritev sprememb specifikacije za zaščiteno označbo porekla „Queso Manchego“, registrirano v skladu z Uredbo Komisije (ES) št. 1107/96 (2), kakor je bila spremenjena z Uredbo Komisije (ES) št. 561/2009 (3).
(2)
Vloga je povezana s spremembami metode pridobivanja za zaščiteno označbo porekla „Queso Manchego“ in vključuje spremembe enotnega dokumenta.
(3)
Komisija je zadevno spremembo preučila in odločila, da je utemeljena. Ker gre za manjšo spremembo v skladu s členom 9 Uredbe (ES) št. 510/2006, jo lahko Komisija odobri brez uporabe postopka iz členov 5, 6 in 7 navedene uredbe -
SPREJELA NASLEDNJO UREDBO:
Člen 1
Specifikacija za zaščiteno označbo porekla „Queso Manchego“ se spremeni v skladu s Prilogo I k tej uredbi.
Člen 2
Prečiščen enotni dokument z glavnimi točkami specifikacije je vključen v Prilogo II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. februarja 2012

Labels: 7
3
17
18